Näin Hese-Salmela vastaa kohuun

Hesburger-ketjun perustaja Heikki Salmela Jussi Virkkumaa

toimitus

Hyvä Anne Nyman PAMin valtuuston jäsen, kuten olen useampaan kertaan korostanut, olen hyvin huolissani Suomen – meidän kaikkien suomalaisten – tulevaisuudesta, ja koen velvollisuudekseni tuoda esiin järjestelmän epäkohtia, joita pitkän yrittäjäurani aikana minulle on selvinnyt.

Olen varma, että PAM:in hallituksen jäsenenä tunnette myös ravintola-alan toimintaympäristön. Ravintola-alalle hyvin tyypillisesti työvoimatarpeet ovat päällekkäisiä, eikä sen huomioiminen ole ristiriidassa työaikalain ja työehtosopimuksen lisätyöntarjoamisvelvoitteen kanssa. Myynti ja asiakasmäärät painottuvat tiettyihin päiviin ja vuorokaudenaikoihin, ja muina aikoina työvoiman tarve on selvästi vähäisempi. Alalla viitataan usein ns. käsiparisääntöön. Ravintolassa on oltava myyntiä ja asiakasmäärää vastaava määrä käsipareja. Jo vuorossa olevalle työtekijälle ei voida siis tarjota lisää tunteja samalle ajankohdalle. Esimerkiksi jos perjantai-iltana työvuorossa olevana työntekijä haluaa lisätä tuntejaan, voidaan silti joutua palkkaamaan toinen osa-aikainen työntekijä, jos käsiparien tarve on nimenomaan perjantai-iltana.

Siinä missä kaikilla aloilla osa-aikatyö ei ole edes mahdollista, ravintola-alalla osa työntekijöistä tekee osa-aikatyötä omasta tahdostaan esimerkiksi perhesyistä. Opiskelijoiden tapauksessa tuntien lisäämisen esteeksi muodostuvat usein myös opintotuen tulorajat.

Olen antanut oman näkemykseni siitä, miksi Suomi rypee nykyisessä tilassaan ja millaisin lääkkein tilannetta tulisi korjata. Lienemme yhtä mieltä ainakin siitä, että nykyiseen tarvitaan muutos. Aina ei edes kokoaikainen työ kiinnosta, kuten Lappeenrannan Uutiset hiljattain uutisoi: http://www.lappeenrannanuutiset.fi/artikkeli/371751-pitseria-ei-loyda-ty...

Heikki Salmela

yrittäjä

Tähän kirjoitukseen Salmela vastaa: http://www.turkulainen.fi/artikkeli/372206-mielipide-avoin-kirje-heikki-...